stanford-oval/wikipedia huggingface dataset:
วิโรจน์ ทองชิว

| วิโรจน์ ทองชิว |
| --- | --- |
เกิด: 20 พฤษภาคม พ.ศ. 2506 วิโรจน์ ทองชิว อำเภอเมืองสมุทรสาคร จังหวัดสมุทรสาคร ประเทศไทย
เสียชีวิต: 8 สิงหาคม พ.ศ. 2565 (59 ปี)
คู่สมรส: สุขใจ ทองชิว
บุตร: บุตรศรัณย์ ทองชิว
อาชีพ: นักเขียนบท ผู้กำกับ
ปีที่แสดง: พ.ศ. 2546 - 2565
ฐานข้อมูล
IMDb
ThaiFilmDb
วิโรจน์ ทองชิว (20 พฤษภาคม พ.ศ. 2506 – 8 สิงหาคม พ.ศ. 2565) เป็นผู้กำกับภาพยนตร์ชาวไทย มีผลงานเขียนบท และกำกับภาพยนตร์ในแนวขบขัน
วิโรจน์เกิดที่ตำบลมหาชัย อำเภอเมืองสมุทรสาคร จังหวัดสมุทรสาคร จบการศึกษาจากโรงเรียนเพาะช่าง สาขาจิตรกรรมสากล จากนั้นได้ทำธุรกิจส่วนตัว เปิดร้านทำป้ายโฆษณา มีผลงานกำกับภาพยนตร์เรื่องแรกเมื่อปี พ.ศ. 2546 เรื่อง แอบคนข้างบ้าน ด้วยเงินทุนส่วนตัว (โดยการดูแล และจัดจำหน่ายโดย ไท เอ็นเตอร์เทนเมนท์) จากนั้นได้มากำกับภาพยนตร์ในสังกัดพระนครฟิล์ม 2 เรื่องคือ คนหอนขี้เรื้อนในคืนเดือนเสี้ยว กับ เด็กเดน หลังจากนั้นก็ไปกำกับให้กับสหมงคลฟิล์ม เรื่อง เทวดาท่าจะเท่ง และกำกับให้กับซาก้า สตูดิโอ ในเรื่อง 8E88 วิโรจน์กลับมาเป็นผู้กำกับภาพยนตร์อิสระอีกครั้ง กับผลงานภาพยนตร์ทุนส่วนตัว 2 เรื่อง รักเป็นบ้า (2560) และ ส้วมซ่อนผี (2562)
วิโรจน์เป็นบิดาของ บุตรศรัณย์ ทองชิว นักแสดง ที่แจ้งเกิดจากการประกวดเดอะสตาร์ ค้นฟ้าคว้าดาว ซีซั่น 5
วิโรจน์ถูกพบว่าเสียชีวิตในวันที่ 8 สิงหาคม พ.ศ. 2565
ผลงานการกำกับ

แอบคนข้างบ้าน (2546)
คนหอนขี้เรื้อน ในคืนเดือนเสี้ยว (2548)
เด็กเดน (2548)
เทวดาท่าจะเท่ง (2551)
8e88 แฟนลั้ลลา (2552) เป็นผลงานกำกับร่วมกับ ปานสิริ ทองชิว ผู้เป็นลูกสาว
รักเป็นบ้า Craz Love (2560)
ส้วมซ่อนผี (2562)
ราตรีสวัสดิ์ ( ภาพยนตร์เรื่องสุดท้าย อยู่ในขั้นตอนรอฉาย)
แหล่งข้อมูลอื่น

Viroj Thongsiew ที่อินเทอร์เน็ตมูวีเดตาเบส
| ด ค กพระนครฟิลม์ |
| --- | --- |
ภาพยนตร์:  ผีหัวขาด (2545)  ดึก ดำ ดึ๋ย (2546)  คนปีมะ (2546)  ผีช่องแอร์ (2547)  ผีหัวขาด 2 (2547)  คนหอนขี้เรื้อน ในคืนเดือนเสี้ยว (2548)  หลวงพี่เท่ง (2548)  เด็กเดน (2548)  เสือภูเขา (2548)  น้ำพริก ลงเรือ (2549)  พระ เด็ก เสือ ไก่ วอก (2549)  ลูกตลกตกไม่ไกลต้น (2549)  มากับพระ (2549)  เปิงมาง กลองผีหนังมนุษย์ (2550)  ชุมทางรถไฟผี (2550)  อีส้ม สมหวัง (2550)  ลิขิตรัก ขัดใจแม่ (2550)  ผีเลี้ยงลูกคน (2550)  ครอบครัวตัวดำ (2550)  เหยิน เป๋ เหล่ เซมากูเตะ (2550)  สวย สิงห์ กระทิง แซ่บ (2551)  ผีตาหวานกับอาจารย์ตาโบ๋ (2551)  คู่ก๊วนป่วนเมษา (2551)  หนุมานคลุกฝุ่น (2551)  หลวงพี่เท่ง 2 รุ่นฮาร่ำรวย (2551)  หัวหลุดแฟมิลี่ (2551)  ปาฏิหาริย์รักต่างพันธุ์ (2551)  ท้าชน (2552)  เชือดก่อนชิม (2552)  แต๋วเตะตีนระเบิด (2552)  อีส้มสมหวัง ชะชะช่า (2552)  หอแต๋วแตก แหกกระเจิง (2552)  ตายโหง (2553)  กองพันครึกครื้น ท.ทหารคึกคัก (2553)  บางระจัน 2 (2553)  เขี้ยวอาฆาต (2553)  เการักที่เกาหลี Sorry ซารังเฮโย (2553)  หลวงพี่เท่ง 3 (2553)  มือปืนดาวพระเสาร์ (2553)  อีเห็ดสดเผด็จศึก (2553)  หอแต๋วแตกแหวกชิมิ (2554)  ศพเด็ก 2002 (2554)  สมอลล์รูกูแนว (2554)  ก้านคอกัด (2554)  เหลือแหล่ (2554)  หมาแก่ อันตราย (2554)  มึงกู เพื่อนกันจนวันตาย (2555)  แก๊งค์ตบผี (2555)  ปล้นนะยะ 2 อั๊ยยยย่ะ (2555)  วงจรปิด (2555)  หอแต๋วแตกแหกมว๊ากมว๊ากกก (2555)  มอ 6/5 ปากหมา ท้าผี (2556)  ตายโหง ตายเฮี้ยน (2557)  มอ 6/5 ปากหมา ท้าแม่นาค (2557)  วัยเป้งง นักเลงขาสั้น (2557)  นะโม OK (2557)  สตรีเหล็ก ตบโลกแตก (2557)  รด.เขาชนผี  (2558)  มอ 6/5 ปากหมา ท้าผี 3 (2558)  เลิฟเฮี้ยวเฟี้ยวต๊อด (2558)  หอแต๋วแตก แหกนะคะ (2558)  ไทยแลนด์โอนลี่ #เมืองไทยอะไรก็ได้ (2560)  ดอกฟ้า_หมาแจ๊ส (2560)  ฮักแพง (2561)  มือปืน/โลก/พระ/จัน 2 (2563)  หลวงพี่กะอีปอบ (2563)  คุณชายใหญ่ (2564)  บักแตงโม (2565)  7 Boy Scouts (2565) 
ภาพยนตร์ชุด:  ผีหัวขาด (2545–47)  หลวงพี่เท่ง (2548–53)  อีส้ม สมหวัง (2550–52)  หอแต๋วแตก (2552–58)  มือปืน/โลก/พระ/จัน (2553–62)  มอ 6/5 ปากหมา ท้าผี (2556–58) 
บุคคลสำคัญ:  มาโนช ธนารุ่งโรจน์  ธนพล ธนารุ่งโรจน์  วิชัย ธนารุ่งโรจน์  วรรณี ธนารุ่งโรจน์ 
ผู้กำกับภาพยนตร์:  บัณฑิต ฤทธิ์ถกล  อุดม อริยอุดมโรจน์  โน้ต เชิญยิ้ม  เทพ โพธิ์งาม  ธนิตย์ จิตนุกูล  พจน์ อานนท์  ยุทธเลิศ สิปปภาค  โย่ง เชิญยิ้ม  โก๊ะตี๋ อารามบอย  โจอี้ บอย  เฉลิม วงศ์พิมพ์  ธีระวัฒน์ รุจินธรรม  มารุต สาโรวาท  พิสุทธิ์ แพร่แสงเอี่ยม  ทิวา เมยไธสง  ธรธร สิริพันธ์วราภรณ์  วิโรจน์ ทองชิว  สุขุม เมธาวนิช  สรัญญา น้อยไทย  ศักดิ์ชัย ศรีบุนนาค  วรพจน์ โพธิเนตร  จิตต์สินธ์ ผ่องอินทรกุล  ธนดล นวลสุทธิ์  ธรรมนูญ สกุลบุญถนอม  ธัญญ์วาริน สุขะพิสิษฐ์  มานุสส วรสิงห์  ชาติชาย เกษนัส  ณัฐพีระ ชมศรี  โสภณ นิ่มอนงค์  วรวุฒิ ชวนอยู่  ปฏิภาณ คณาสารสมบัติ  ธนกร พงษ์สุวรรณ  คมสัน ตรีพงษ์  อัศจรรย์ สัตโกวิท 
ดูเพิ่มเติม:  ธนาซีเนเพล็กซ์  เมโทรโปร-ดิสก์  ตระกูลธนารุ่งโรจน์  ยิ้มแย้ม  ฟิล์ม กูรู  เมโทรฟิล์ม  ทรูไทยฟิล์ม
กฤษดา อนันตสาคร

| นาวาเอก (พิเศษ) กฤษดา อนันตสาคร |
| --- | --- |

สารนิเทศภูมิหลัง
เกิด: 4 กันยายน พ.ศ. 2474
เสียชีวิต: 9 พฤศจิกายน พ.ศ. 2557 (83 ปี 66 วัน)
คู่สมรส: นางสมพิศ อนันตสาคร
อาชีพ: ครูดนตรีไทย นักดนตรี
ปีที่แสดง: พ.ศ. 2481 -​ พ.ศ.​ 2553
นาวาเอก (พิเศษ) กฤษดา อนันตสาคร เกิดเมื่อวันศุกร์ที่ 4 กันยายน พ.ศ. 2474 เป็นชาวตำบลแม่กลอง อำเภอเมือง จังหวัดสมุทรสงคราม เริ่มเล่นดนตรีไทยตั้งแต่อายุ 7 ปี (พ.ศ. 2481) เป็นครูสอนและเป็นวิทยากรเกี่ยวกับดนตรีไทยมาแล้วหลายโรงเรียน รวมไปถึงชุมชนต่าง ๆ ที่มีความสนใจ (นับตั้งแต่ปี พ.ศ. 2502) ท่านได้ถ่ายทอดความรู้และความสามารถให้กับเยาวชนในโรงเรียนต่าง ๆ ได้มีความสามารถในการเล่นดนตรีไทย อันเป็นผลทำให้นักเรียนของอาจารย์ ได้รับรางวัลจากการแข่งขันในรายการต่าง ๆ มากมายและได้รับความชื่นชอบจากผู้ที่พบเห็นเป็นอย่างยิ่ง
ท่านได้รับการเสนอชื่อจากทางจังหวัดสมุทรสาครขึ้นทางเว็บไซต์ของกระทรวงวัฒนธรรม ในสาขาอนุรักษ์มรดกทางวัฒนธรรม  และมีประวัติโดยสังเขปของท่านในหมวด “คนดีศรีสาคร”
ประวัติและผลงาน

พ.ศ. 2481 อายุ 7 ปี เริ่มเรียนฆ้องวงใหญ่ กับ ครูศุข นักดนตรี
พ.ศ. 2489 ได้เข้าฝากตัวเป็นศิษย์ของท่านครูหลวงประดิษฐไพเราะ (ศร ศิลปบรรเลง)
พ.ศ. 2504 ได้ขอฝากตัวเป็นศิษย์ของคุณหญิงชิ้น ศิลปบรรเลง เพื่อขอเรียนทางขับร้องเพลงไทย
วันที่ 2 กุมภาพันธ์ พ.ศ. 2530 มูลนิธิหลวงประดิษฐ์ไพเราะ(ศร ศิลปบรรเลง) เชิญเป็นอนุกรรมการเฉพาะกิจ ของมูลนิธิหลวงประดิษฐ์ไพเราะ (ศร ศิลปบรรเลง ทำการสำรวจเพื่อบันทึกข้อมูลชีวประวัตินักดนตรีไทยทั่วประเทศ ในโครงการของมูลนิธิฯ ร่วมกับศูนย์ส่งเสริมวัฒนธรรมจุฬาลงกรณ์มหาวิทยาลัยในปีงบประมาณ พ.ศ. 2530)
พ.ศ. 2548 – พ.ศ. 2549 ได้รับหนังสือเชิญจากโรงเรียนบ้านคลองแค ตำบลอ้อมน้อย อำเภอกระทุ่มแบน จังหวัดสมุทรสาคร ให้เป็นผู้ชำนาญการทางภูมิปัญญาดุริยางคศิลป์ ในโครงการส่งเสริมการดนตรีไทย-สากล โดยมีลักษณะเป็นศูนย์อนุรักษ์
สภาวัฒนธรรมอำเภอกระทุ่มแบน จังหวัดสมุทรสาคร ได้ประกาศเกียรติคุณให้ได้รับการยกย่องเชิดชูเกียรติ “คนดีศรีกระทุ่มแบน” ประจำปี พ.ศ. 2548 ได้รับมอบโล่ วันที่ 4 พฤศจิกายน พ.ศ. 2549
สภาวัฒนธรรมจังหวัดสมุทรสาคร มอลโล่เกียรติคุณ “คนดีศรีสาคร” ประจำปี 2548 รับมอบเมื่อวันที่ 25 ธันวาคม พ.ศ. 2549
ประสิทธิ์ ศิริบรรเทิง

| ประสิทธิ์ ศิริบรรเทิง |
| --- | --- |

สารนิเทศภูมิหลัง
เกิด: พ.ศ. 2470 ประสิทธิ์ ศิริบรรเทิง
เสียชีวิต: พ.ศ. 2529 (อายุ 59 ปี)
คู่สมรส: จงกลณี พุทธิแพทย์
อาชีพ: นักเขียน นักเขียนบทภาพยนตร์
ปีที่แสดง: พ.ศ. 2500 - 2529
ประสิทธิ์ ศิริบรรเทิง (พ.ศ. 2470 - พ.ศ. 2529)  เป็นนักเขียน นักหนังสือพิมพ์ บรรณาธิการ ผู้อำนวยการสร้างละครเวที และเป็นผู้เขียนบทภาพยนตร์ที่มีชื่อเสียงหลายเรื่อง เช่น เล็บครุฑ มังกรแดง ภูตเหลือง ทหารเสือกรมหลวงชุมพร เพชรพระอุมา การะเกด กุหลาบแสนสวย เกล็ดแก้ว เป็นต้น และเป็นหัวหน้ากองบรรณาธิการนิตยสารจักรวาล
ประวัติ

ประสิทธิ์ ศิริบรรเทิง เป็นชาวแม่กลอง เกิดที่จังหวัดสมุทรสงคราม เริ่มเข้าวงการประพันธ์ตั้งแต่อายุ 15 ปี  เขียนเรื่องสั้นเรื่องแรก ชื่อ "สุภาพสตรีในชุดดำ" ได้ตีพิมพ์ในไทยใหม่วันจันทร์ เมื่อ พ.ศ. 2486 เข้าเรียนที่เตรียมธรรมศาสตร์รุ่นเดียวกับหม่อมราชวงศ์ถนัดศรี สวัสดิวัตน์ และกายสิทธิ์ ตันติเวชกุล แต่เรียนไม่จบเพราะหันไปทำงานเป็นนักข่าวหนังสือพิมพ์อิสระธรรมของเจริญ ไชยชนะ และย้ายมาเป็นบรรณาธิการหนังสือพิมพ์ไทรายวัน รุ่นเดียวกับสมชาย อาสนจินดา และเสนีย์ บุษปะเกษ เป็นเจ้าของฉายา "สาม ส."
ช่วงสงครามโลกครั้งที่สอง ประสิทธิ์ออกมาทำนิตยสารรายสัปดาห์ใช้ชื่อว่าพวงพยอม ของชานนท์ พวงพยอม แล้วมาตั้งคณะละครเวทีของตัวเอง ชื่อ "ธัญวันการละคร" แสดงที่เฉลิมนคร เรื่องแรกคือเรื่อง "เดนพิศวาส" ตามด้วย "บัลลังก์เลือด"  โดยเรื่องหลังเป็นทั้งผู้เขียนบทประพันธ์และบทละครได้รับความนิยมมาก
เมื่อความนิยมสร้างละครเวทีลดลง ประสิทธิ์จึงหันไปทำนิตยสารสกุลไทย และได้รับชักชวนจากสุพรรณ พราหมณ์พันธุ์ ให้มาช่วยเขียนบทภาพยนตร์เรื่องเล็บครุฑ ซึ่งมาจากบทประพันธ์ของพนมเทียน ให้กับบริษัทภาพยนตร์สหนาวีไทย ภาพยนตร์ประสบความสำเร็จอย่างสูง ทำให้ประสิทธิ์มีผลงานเขียนบทภาพยนตร์ต่อมาอีกหลายสิบเรื่อง
ประสิทธิ์ ศิริบรรเทิง สมรสกับจงกลณี พุทธิแพทย์ นักเขียนชื่อดัง เจ้าของนามปากกา "แขไข เทวิณ"  เสียชีวิตเมื่อ พ.ศ. 2529 ด้วยโรคมะเร็ง อายุได้ 59 ปี
สุนทร ยิ่งนคร

สุนทร ยิ่งนคร เป็นอดีตสมาชิกสภาผู้แทนราษฎรจังหวัดสมุทรสงคราม 2 สมัย
ประวัติ

สุนทร ยิ่งนคร เป็นชาวอำเภอบางคนที จังหวัดสมุทรสงคราม จบการศึกษาจากโรงเรียนสกลวิสุทธ์ อำเภอบางคนที ประกอบอาชีพเกษตรกรรม ก่อนที่จะเข้าสู่การเมืองโดยการร่วมกันจัดตั้ง "พรรคประชาธิปไตย" โดยมีนายชุมพล มณีเนตร เป็นหัวหน้าพรรค นายนิสิต เวทย์ศิริยานันท์ นายแถม นุชเจริญ เป็นรองหัวหน้าพรรค พันตำรวจตรี ประชา พูนวิวัฒน์ เป็นเลขาธิการพรรค นายประถัมภ์ ทิพยวงศ์ เป็รองเลขาธิการพรรค และมีกรรมการบริหารพรรคได้แก่ วิทยา กฤตลักษณ์กุล อุบล รัฐประเสริฐ บุญยงค์ สากิยะ และนายสุนทร
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2518 นายสุนทรได้ลงสมัครรับเลือกตั้ง ส.ส.สมุทรสงครามซึ่งมีจำนวน 1 ที่นั่ง และเขาได้รับเลือกตั้งเป็นสมัยแรก ได้คะแนน 6,950 คะแนน เอาชนะปรีชา คงศรี จากพรรคสังคมชาตินิยม ที่ได้ 6,803 คะแนน อีกทั้งยังเป็น 1 ใน 2 ส.ส. ของพรรคประชาธิปไตย อีกด้วย
ในการเลือกตั้ง พ.ศ. 2519 เขาลงสมัครรับเลือกตั้งในนามพรรคชาติไทย แต่สอบตก แพ้ให้กับปรีชา คงศรี จากพรรคประชาธิปัตย์ และต่อมาได้ย้ายไปสังกัดพรรคกิจสังคม และได้รับเลือกตั้งอีกครั้ง ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2522
ในปี พ.ศ. 2526 ไปร่วมก่อตั้งพรรคสยามประชาธิปไตย และเป็นกรรมการบริหารพรรค (ต่อมาเปลี่ยนชื่อเป็น พรรคสหประชาธิปไตย)
ในปี พ.ศ. 2529 เขาลงสมัครรับเลือกตั้งในนามพรรคราษฎร แต่ได้ลำดับที่ 3 รองจากไพโรจน์ ไชยพร (กิจสังคม) วิโรน์ ณ บางช้าง (ประชาธิปัตย์)
เครื่องราชอิสริยาภรณ์

พ.ศ. 2524 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 1 ประถมาภรณ์มงกุฎไทย (ป.ม.)
พ.ศ. 2522 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 2 ทวีติยาภรณ์ช้างเผือก (ท.ช.)
พระยาราชวังสัน (ศรี กมลนาวิน)

สำหรับความหมายอื่น ดูที่ พระยาราชวังสัน
| นายพลเรือโทพระยาราชวังสัน (ศรี กมลนาวิน) |
| --- | --- |


รัฐมนตรีว่าการกระทรวงกลาโหม
ดำรงตำแหน่ง 10 ธันวาคม พ.ศ. 2475 – 20 มิถุนายน พ.ศ. 2476
นายกรัฐมนตรี: พระยามโนปกรณ์นิติธาดา
ก่อนหน้า: ตนเอง  (ในฐานะเสนาบดี)
ถัดไป: นายพลตรี พระยาประเสริฐสงคราม
เสนาบดีกระทรวงกลาโหม
ดำรงตำแหน่ง 12 สิงหาคม – 10 ธันวาคม พ.ศ. 2475
กษัตริย์: พระบาทสมเด็จพระปกเกล้าเจ้าอยู่หัว
ก่อนหน้า: นายพลเอก พระเจ้าพี่ยาเธอ กรมหลวงสิงหวิกรมเกรียงไกร
ถัดไป: ตนเอง  (ในฐานะรัฐมนตรี)
 
ข้อมูลส่วนบุคคล
เกิด: 9 มิถุนายน พ.ศ. 2429
เสียชีวิต: 21 กุมภาพันธ์ พ.ศ. 2482 (52 ปี)
คู่สมรส: นาง ถนอมศรี ประดิยัตินาวายุทธ    คุณหญิง ระจิตร ราชวังสัน
บุตร: พลเรือตรี กมล กมลนาวิน   ดร. โกมล กมลนาวิน   นาย กมุท กมลนาวิน   พลเรือตรี กุมุท กมลนาวิน   พลเรือเอก โกมุท กมลนาวิน   ด.ช. กสุม กมลนาวิน   นาย กุสุม กมลนาวิน   คุณหญิง กมลนารี สิงหะ   พลเรือเอก โกสุม กมลนาวิน   นาง กมลเทวี ฉันทานุมัติ
บุพการี: นายเล็ก กมลนาวิน (บิดา) นางจู กมลนาวิน (มารดา)

นายพลเรือโท พระยาราชวังสัน (ศรี กมลนาวิน) (9 มิถุนายน พ.ศ. 2429 – 21 กุมภาพันธ์ พ.ศ. 2482) อดีตรัฐมนตรีว่าการกระทรวงกลาโหม
พลเรือโท พระยาราชวังสัน มีนามเดิมว่า ศรี กมลนาวิน เกิดที่ตำบลบ้านท่าจีน อำเภอเมือง จังหวัดสมุทรสาคร เป็นบุตรนายเล็ก-นางจู กมลนาวิน เป็นพี่ชายของหลวงสินธุสงครามชัย (สินธุ์ กมลนาวิน) สมรสกับ นางสาวถนอมศรี วีระศิริ (นางถนอมศรี ประดิยัตินาวายุทธ) เมื่อ พ.ศ. 2456 ต่อมาเมื่อนางถนอมศรีถึงแก่กรรม จึงสมรสกับ นางสาว ระจิตร วีระศิริ (คุณหญิงระจิตร ราชวังสัน) น้องสาวภรรยา
ศรี กมลนาวิน จบการศึกษาจากโรงเรียนสวนกุหลาบอังกฤษ เข้าเรียนเป็นนักเรียนนายเรือ เมื่อ พ.ศ. 2446 ได้ถวายตัวต่อพลเรือเอก พระเจ้าบรมวงศ์เธอ พระองค์เจ้าอาภากรเกียรติวงศ์ กรมหลวงชุมพรเขตอุดมศักดิ์ เพื่อเข้าเป็นนักเรียนนายเรือ เมื่อ พ.ศ. 2449 และรับราชการทหารเรือ เคยเป็นผู้บังคับการเรือหลวงคำรณสินธุ์ซึ่งเดินทางจากประเทศญี่ปุ่นมายังประเทศไทยเมื่อ พ.ศ. 2455 ขณะนั้นมีบรรดาศักดิ์เป็น นาวาตรี หลวงประดิยัตินาวายุทธ (ศรี) ร.น. เป็นผู้บังคับการเรือพระที่นั่งมหาจักรี เป็นอาจารย์ใหญ่โรงเรียนนายเรือ เสนาธิการทหารเรือ ได้รับพระราชทานบรรดาศักดิ์เป็นพระยาราชวังสันเมื่อวันที่ 24 มีนาคม พ.ศ. 2464 ในรัชกาลที่ 6และได้รับโปรดเกล้าฯ เป็นองคมนตรีไทยในสมัยรัชกาลที่ 7 เมื่อ พ.ศ. 2470–2476 เป็นเสนาบดีกระทรวงกลาโหม รัฐมนตรีว่าการกระทรวงกลาโหม (พ.ศ. 2475–2476) ได้รับพระราชทานยศเป็น พลเรือโท เมื่อวันที่ 7 เมษายน ปี พ.ศ. 2475
พลเรือโท พระยาราชวังสัน เคยดำรงตำแหน่งเอกอัครราชทูตไทย ณ กรุงลอนดอน ระหว่าง พ.ศ. 2478–2482 ซึ่งมีอาณาเขตครอบคลุมถึงเยอรมนี จึงถึอว่าเป็นอัครราชทูตไทยประจำเยอรมนีอีกตำแหน่งด้วย
พระยาราชวังสัน (ศรี กมลนาวิน) มีหลานชายคือ กษิติ กมลนาวิน อดีตผู้ประกาศข่าวสถานีวิทยุโทรทัศน์กองทัพบกช่อง 5 ซึ่งเป็นสุดยอดแฟนพันธุ์แท้ฝรั่งเศส ปี 2005 และสุดยอดแฟนพันธุ์แท้กีฬาโอลิมปิก ปี 2008
เครื่องราชอิสริยาภรณ์

พลเรือโท พระยาราชวังสัน (ศรี กมลนาวิน) ได้รับพระราชทานเครื่องราชอิสริยาภรณ์ทั้งสยามและต่างประเทศ ดังนี้
เครื่องราชอิสริยาภรณ์ > เครื่องราชอิสริยาภรณ์สยาม

พ.ศ. 2480 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 1 ประถมาภรณ์ช้างเผือก (ป.ช.)
พ.ศ. 2473 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 1 ประถมาภรณ์มงกุฎไทย (ป.ม.)
พ.ศ. 2468 –  เครื่องราชอิสริยาภรณ์จุลจอมเกล้า ชั้นที่ 2 ทุติยจุลจอมเกล้า (ท.จ.) (ฝ่ายหน้า)
พ.ศ. 2457 –  เหรียญดุษฎีมาลา เข็มศิลปวิทยา (ร.ด.ม.(ศ))
พ.ศ. 2466 –  เหรียญจักรมาลา (ร.จ.ม.)
พ.ศ. 2455 –  เหรียญรัตนาภรณ์ รัชกาลที่ 6 ชั้นที่ 4 (ว.ป.ร.4)
พ.ศ. 2469 –  เหรียญรัตนาภรณ์ รัชกาลที่ 7 ชั้นที่ 3 (ป.ป.ร.3)
พ.ศ. 2450 –  เหรียญรัชมงคล (ร.ร.ม.)
พ.ศ. 2451 –  เหรียญรัชมังคลาภิเศก รัชกาลที่ 5 (ร.ม.ศ.5)
พ.ศ. 2454 –  เหรียญบรมราชาภิเษก รัชกาลที่ 6 (ร.ร.ศ.6)
พ.ศ. 2468 –  เหรียญบรมราชาภิเษก รัชกาลที่ 7 (ร.ร.ศ.7)
พ.ศ. 2475 –  เหรียญเฉลิมพระนคร 150 ปี (ร.ฉ.พ.)
เครื่องราชอิสริยาภรณ์ > เครื่องราชอิสริยาภรณ์ต่างประเทศ

บริเตนใหญ่ :
พ.ศ. 2472 –  เครื่องราชอิสริยาภรณ์จักรวรรดิบริติช ชั้นที่ 3 (ฝ่ายทหาร) (CBE)
เดนมาร์ก :
พ.ศ. 2476 –  เครื่องราชอิสริยาภรณ์แดนเนอโบร ชั้นที่ 1
ไรช์เยอรมัน :
พ.ศ. 2481 –  เครื่องอิสริยาภรณ์อินทรีเยอรมัน ชั้นสูงสุด
เคลล็อกก์

| --- | --- |

ชื่อเดิม: แบทเทิลครีค โทสต์ คอร์นเฟล็ก คอมปานี (1906–1909) เคลล็อกก์ โทสต์ คอร์นเฟล็ก คอมปานี (1909–1922) เคลล็อกก์ คอมปานี (1922–2023)
ประเภท: บริษัทมหาชนจำกัด
การซื้อขาย: NYSE: K  S&P 500 component
ISIN: US4878361082 
อุตสาหกรรม: การแปรรูปอาหาร
ก่อตั้ง: 19 กุมภาพันธ์ 1906; 118 ปีก่อน (1906-02-19) ใน แบตเทิลครีก รัฐมิชิแกน สหรัฐอเมริกา
ผู้ก่อตั้ง: วิล คีธ เคลล็อกก์
สำนักงานใหญ่: ชิคาโก รัฐอิลลินอย, สหรัฐอเมริกา
พื้นที่ให้บริการ: ทั่วโลก
บุคลากรหลัก: Steven Cahillane (ประธานและประธานเจ้าหน้าที่บริหาร)
รายได้: 15,315,000,000 ดอลลาร์สหรัฐ (พ.ศ. 2565) 
รายได้จากการดำเนินงาน: 1,635,000,000 ดอลลาร์สหรัฐ (พ.ศ. 2565) 
รายได้สุทธิ: 960,000,000 ดอลลาร์สหรัฐ (พ.ศ. 2565) 
พนักงาน: ประมาณ 23,000 คน (2023)
เว็บไซต์: kellanova.com
เชิงอรรถ / อ้างอิง 
ตราเคลล็อกก์ใช้ทั้งเคลลาโนวาและ WK Kellogg Co ซึ่งเดิมใช้เป็นตราบริษัทจนถึงปี 2023
อดีตร้านเคลล็อกก์คาเฟ่ที่ยูเนียนสแควร์
เคลลาโนวา ซึ่งเดิมเรียกว่า บริษัทเคลล็อกก์ รู้จักกันทั่วไปในชื่อ Kellogg's เป็นบริษัทผู้ผลิตอาหารข้ามชาติของอเมริกา ซึ่งมีสำนักงานใหญ่อยู่ที่ชิคาโก รัฐอิลลินอย สหรัฐอเมริกา เคลลาโนวาผลิตและทำการตลาดอาหารสะดวกซื้อและอาหารว่างรวมถึงแครกเกอร์และขนมปังปิ้ง ซีเรียล และทำการตลาดผลิตภัณฑ์ภายใต้แบรนด์ที่มีชื่อเสียงหลายแบรนด์รวมถึงแบรนด์เคลล็อกก์, Rice Krispies Treats, พริงเกิลส์, Eggo และ Cheez-It นอกอเมริกาเหนือ เคลลาโนวาจำหน่ายซีเรียล เช่น คอร์นเฟลกส์ ข้าวพองอบกรอบและโคโค่ป็อปส์
ผลิตภัณฑ์ของเคลล็อกก์ผลิตและทำการตลาดในกว่า 180 ประเทศ โรงงานที่ใหญ่ที่สุดของเคลลาโนวาตั้งอยู่ที่แทรฟฟอร์ดพาร์ก ในแทรฟฟอร์ด Greater Manchester สหราชอาณาจักร ซึ่งเป็นที่ตั้งของสำนักงานใหญ่ในสหราชอาณาจักรด้วย สถานที่ตั้งสำนักงานสาขาอื่น ๆ นอกชิคาโกได้แก่ แบตเทิลครีก ดับลิน (สำนักงานใหญ่ในยุโรป) เซี่ยงไฮ้ และเกเรตาโร ประเทศเม็กซิโก เคลล็อกก์ได้รับพระราชทานตราตั้งจากสมเด็จพระราชินีนาถเอลิซาเบธที่ 2 จนกระทั่งพระองค์สวรรคตในปี 2022
เคลล็อกก์ได้ถูกแยกออกเป็นสองบริษัทในวันที่ 2 ตุลาคม 2023 โดยที่ WK Kellogg Co. เป็นเจ้าของแผนกซีเรียลในอเมริกาเหนือ และบริษัทที่มีอยู่เดิมได้รับการเปลี่ยนชื่อเป็น "Kellanova" โดยเป็นเจ้าของแบรนด์ขนมขบเคี้ยวเช่น Pop-Tarts และพริงเกิลส์ ควบคู่ไปกับแผนกซีเรียลต่างประเทศ จุดประสงค์ของการแยกคือเพื่อแยกตลาดอาหารสะดวกซื้อและตลาดผลิตภัณฑ์ซีเรียลระหว่างประเทศที่มีการเติบโตเร็วกว่าออกจากตลาดซีเรียลในอเมริกาเหนือที่มีการเติบโตช้ากว่า "เคลล็อกก์" กลายมาเป็นชื่อแบรนด์ของทั้งสองบริษัท
ปิยะณัฐ วัชราภรณ์

| ปิยะณัฐ วัชราภรณ์ม> ป.ช., ม.ว.ม. |
| --- | --- |
ปิยะณัฐ ใน พ.ศ. 2562

รัฐมนตรีประจำสำนักนายกรัฐมนตรี
ดำรงตำแหน่ง 29 พฤศจิกายน พ.ศ. 2539 – 24 ตุลาคม พ.ศ. 2540
นายกรัฐมนตรี: พลเอก ชวลิต ยงใจยุทธ
ดำรงตำแหน่ง 18 กรกฎาคม พ.ศ. 2538 – 24 พฤศจิกายน พ.ศ. 2539
นายกรัฐมนตรี: บรรหาร ศิลปอาชา
ดำรงตำแหน่ง 17 เมษายน พ.ศ. 2535 – 10 มิถุนายน พ.ศ. 2535
นายกรัฐมนตรี: พลเอก สุจินดา คราประยูร
รัฐมนตรีว่าการกระทรวงสาธารณสุข
ดำรงตำแหน่ง 9 ธันวาคม พ.ศ. 2533 – 23 กุมภาพันธ์ พ.ศ. 2534
นายกรัฐมนตรี: พลเอก ชาติชาย ชุณหะวัณ
ก่อนหน้า: ประจวบ ไชยสาส์น
ถัดไป: ไพโรจน์ นิงสานนท์
เลขาธิการพรรครวมไทย
ดำรงตำแหน่ง 5 มิถุนายน พ.ศ. 2529 – 11 เมษายน พ.ศ. 2532
ก่อนหน้า: สันติ ชัยวิรัตนะ (พรรคประชาไทย)
ถัดไป: สมพงษ์ อมรวิวัฒน์  (พรรคเอกภาพ)
 
ข้อมูลส่วนบุคคล
เกิด: 13 เมษายน พ.ศ. 2492 (75 ปี) อำเภอเมืองนครปฐม จังหวัดนครปฐม
พรรคการเมือง: ธรรมสังคม (2518–2522)   เสรีธรรม (2522–2526)  ชาติไทย (2526–2529, 2538–2539)   เอกภาพ (2529–2535)   กิจสังคม (2535–2536)   ความหวังใหม่ (2539–2543)   ไทยรักไทย (2543–2550)   พลังพลเมืองไทย (2561)   พลังประชารัฐ (2561–2567)
คู่สมรส: วิจิตรา วัชราภรณ์

ปิยะณัฐ วัชราภรณ์ (เกิด 13 เมษายน พ.ศ. 2492) อดีตสมาชิกสภาผู้แทนราษฎรจังหวัดศรีสะเกษ 10 สมัย อดีตรัฐมนตรีหลายสมัย และอดีตรองหัวหน้าพรรคเอกภาพ เจ้าของวลีทางการเมือง "เก็บอุดมการณ์ใส่ลิ้นชัก" และเป็นนักการเมืองที่ได้รับการยอมรับในเรื่องการพูด จนได้รับฉายา "ดาวสภา" และเคยทำหน้าที่โฆษกพรรคกิจสังคม
ประวัติ

นายปิยะณัฐ วัชราภรณ์ เกิดวันที่ 13 เมษายน พ.ศ. 2492 เป็นบุตรชายของนายสง่า วัชราภรณ์ อดีตสมาชิกสภาผู้แทนราษฎรกับนางมาลี (นาทวรทัต) วัชราภรณ์ สำเร็จการศึกษา นิติศาสตรบัณฑิต จากมหาวิทยาลัยธรรมศาสตร์ เขามีน้องชายเป็นนักการเมือง คือ ดนัยฤทธิ์ วัชราภรณ์ ปัจจุบันเป็นสมาชิกพรรคพลังประชารัฐ อดีตสมาชิกสภาผู้แทนราษฎรจังหวัดศรีสะเกษ
ชีวิตส่วนตัวสมรสกับ นางวิจิตรา วัชราภรณ์ มีบุตรธิดา 3 คน
การทำงาน

ปิยะณัฐ วัชราภรณ์ ประกอบอาชีพทนายความ และเข้าสู่งานการเมืองในปี พ.ศ. 2518 โดยได้รับเลือกตั้งเป็นสมาชิกสภาผู้แทนราษฎร จังหวัดศรีสะเกษ สังกัดพรรคธรรมสังคม ซึ่งมีนายทวิช กลิ่นประทุม เป็นหัวหน้าพรรค จากนั้นเขาได้รับเลือกตั้งต่อเนื่องอีกหนึ่งสมัยในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2519 สังกัดพรรคธรรมสังคมเช่นเดิม ต่อมาเขาย้ายไปสังกัดพรรคเสรีธรรมในการเลือกตั้ง พ.ศ. 2522 จากนั้นเขาได้เข้าร่วมงานกับพรรคประชาราษฎร์ ซึ่งนำโดยนายไชยศิริ เรืองกาญจนเศรษฐ์
ต่อมาย้ายไปพรรคชาติไทยในการเลือกตั้ง พ.ศ. 2526 ย้ายไปพรรครวมไทยในการเลือกตั้ง พ.ศ. 2529 พรรคเอกภาพ พ.ศ. 2531 และพรรคกิจสังคมในการเลือกตั้ง พ.ศ. 2535 ทั้งสองครั้ง จากนั้นได้ย้ายกลับไปสังกัดพรรคชาติไทยอีกครั้งในปี พ.ศ. 2538 และสังกัดพรรคความหวังใหม่ พ.ศ. 2539
ปิยะณัฐ เคยดำรงตำแหน่งเลขานุการรัฐมนตรีว่าการกระทรวงศึกษาธิการ ในปี พ.ศ. 2518 และเลขานุการรัฐมนตรีว่าการทบวงมหาวิทยาลัย ในปี พ.ศ. 2519 ต่อมาได้รับแต่งตั้งเป็นรองประธานสภาผู้แทนราษฏร ในปี พ.ศ. 2526
ต่อมาในรัฐบาลของพลเอกชาติชาย ชุณหะวัณ ได้รับแต่งตั้งเป็นรัฐมนตรีว่าการกระทรวงสาธารณสุข (พ.ศ. 2534) กระทั่งสิ้นสุดลงจากการยึดอำนาจของ รสช. จนเป็นที่มาของวลีทางการเมืองที่นายปิยะณัฐ กล่าวไว้ว่า
ผมหมดหวังทางการเมืองแล้ว ที่เล่นการเมืองต่อไปก็เพื่อประคับประคองไม่ให้สถานการณ์เลวร้ายลงกว่านี้ ตอนนี้ไม่มีอะไรมากกว่าการรักษาอำนาจเอาไว้ เรื่องของอุดมคติ อุดมการณ์ เก็บไว้ในลิ้นชักก่อน
ต่อมาเขาก็ได้รับแต่งตั้งเป็นรัฐมนตรีประจำสำนักนายกรัฐมนตรี ในรัฐบาลพลเอกสุจินดา คราประยูร ในรัฐบาลนายบรรหาร ศิลปอาชา และในรัฐบาลพลเอกชวลิต ยงใจยุทธ จนกระทั่งเขาประสบอุบัติเหตุทางรถยนต์ และลาออกจากตำแหน่งรัฐมนตรีในที่สุด
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 เขาลงสมัครรับเลือกตั้งสมาชิกสภาผู้แทนราษฎร แบบบัญชีรายชื่อ สังกัดพรรคไทยรักไทย ลำดับที่ 33 และได้รับเลือกตั้ง เป็นสมาชิกสภาผู้แทนราษฎรสมัยที่ 11 แม้ว่าเขาจะเป็นสมาชิกสภาผู้แทนราษฎรฝ่ายรัฐบาล แต่ก็ลงมติไม่ไว้วางใจรัฐมนตรีฝ่ายเดียวกัน รวมทั้งยังร่วมกับฝ่ายค้านในการลงชื่อยื่นถอดถอน กรรมการ ปปช. อีกด้วย
ในปี พ.ศ. 2561 เขาได้ร่วมกับนักการเมืองหลายคนในการจัดตั้งพรรคการเมืองในชื่อพรรคพลังพลเมืองไทย
ต่อมาในวันอาทิตย์ที่ 25 พฤศจิกายน พ.ศ. 2561 นายปิยะณัฐได้ลาออกจากสมาชิกพรรคพลังพลเมืองไทยและได้ย้ายมาสมัครเป็นสมาชิก พรรคพลังประชารัฐ และลงสมัครรับเลือกตั้งในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 แต่ไม่ได้รับเลือกตั้ง
การทำงาน > สมาชิกสภาผู้แทนราษฎร

ปิยะณัฐ วัชราภรณ์ได้รับการเลือกตั้งเป็นสมาชิกสภาผู้แทนราษฎรมาแล้วทั้งหมด 11 สมัย คือ
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2518 จังหวัดศรีสะเกษ สังกัดพรรคธรรมสังคม
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2519 จังหวัดศรีสะเกษ สังกัดพรรคธรรมสังคม
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2522 จังหวัดศรีสะเกษ สังกัดพรรคเสรีธรรม
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526 จังหวัดศรีสะเกษ สังกัดพรรคชาติไทย
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529 จังหวัดศรีสะเกษ สังกัดพรรครวมไทย
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531 จังหวัดศรีสะเกษ สังกัดพรรครวมไทย
การเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535 จังหวัดศรีสะเกษ สังกัดพรรคกิจสังคม
การเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535 จังหวัดศรีสะเกษ สังกัดพรรคกิจสังคม
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538 จังหวัดศรีสะเกษ สังกัดพรรคชาติไทย
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539 จังหวัดศรีสะเกษ สังกัดพรรคความหวังใหม่
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 แบบบัญชีรายชื่อ สังกัดพรรคไทยรักไทย
อุบัติเหตุ

ปิยะณัฐ ประสบอุบัติเหตุรถยนต์เสียหลักชนกับรถบรรทุกบนถนนมิตรภาพ ระหว่างจังหวัดสระบุรีและนครราชสีมา เมื่อวันที่ 31 สิงหาคม พ.ศ. 2540 ในระหว่างที่เขากำลังจะเดินทางจากจังหวัดศรีสะเกษเพื่อไปเข้าร่วมประชุมคณะรัฐมนตรีในวันรุ่งขึ้น จากอุบัติเหตุในครั้งนั้นส่งผลกระทบต่อสุขภาพของเขา แต่เขายังคงเดินทางไปปฏิบัติหน้าที่แม้สภาพร่างกายไม่เอื้ออำนวย แต่ในที่สุดเขาก็ต้องลาออกจากตำแหน่งรัฐมนตรีในเดือนตุลาคมของปีเดียวกัน คงเหลือแต่หน้าที่สมาชิกสภาผู้แทนราษฎร
ภายหลังอุบัติเหตุครั้งนั้นเขายังคงเล่นการเมืองต่ออีก 1 สมัย แต่ในที่สุดก็ต้องวางมือทางการเมืองเนื่องจากปัญหาทางสุขภาพและสายตา ปัจจุบันเขาใช้ชีวิตส่วนตัวอาศัยอยู่ที่จังหวัดศรีสะเกษ
เครื่องราชอิสริยาภรณ์

พ.ศ. 2538 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2528 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2509 –  เหรียญสนองเสรีชน (ส.ส.ช.)
ดูเพิ่ม

| ด ค กพรรคเอกภาพ |
| --- | --- | --- |
| หัวหน้าพรรค |  ทวี ไกรคุปต์  ณรงค์ วงศ์วรรณ  บุญชู โรจนเสถียร  อุทัย พิมพ์ใจชน  ไชยยศ สะสมทรัพย์  ชาติวัฒน์ ชาติกรกุล  |  |
| เลขาธิการพรรค |  สันติ ชัยวิรัตนะ  ปิยะณัฐ วัชราภรณ์  สมพงษ์ อมรวิวัฒน์  เฉลิมพันธ์ ศรีวิกรม์  อุทัย พิมพ์ใจชน  ไชยยศ สะสมทรัพย์  ฉัฐวัสส์ มุตตามระ  เนวิน ชิดชอบ  เสฐียรพงษ์ รัตนภิรมย์  |  |
| อื่นๆ |  พรรครวมไทย  พรรคกิจประชาคม  พรรคก้าวหน้า (พ.ศ. 2526)  พรรคประชาชน (พ.ศ. 2531)  |  |
สมชาย ชวยบุญชุม

| 0 | 1 | 2 | 3 |
| --- | --- | --- | --- |
 
ข้อมูลส่วนตัว
ชื่อเต็ม:  สมชาย ชวยบุญชุม
วันเกิด:  17 กุมภาพันธ์ พ.ศ. 2497 (70 ปี)
สถานที่เกิด:  สมุทรสงคราม, ประเทศไทย
ส่วนสูง:  1.68 m (5 ft 6 in)
ตำแหน่ง:  กองกลาง
สโมสรอาชีพ*
| ปี |  ทีม |  ลงเล่น |  (ประตู) |
| 2519–2526 |  การท่าเรือไทย |  82 |  (21) |
ทีมชาติ
| 2527–2528 |  ไทย B |  2 |  (0) |
จัดการทีม
2549–2553:  สมุทรสงคราม เอฟซี
2554:  จันทบุรี เอฟซี
2554:  ไทย U19
2555:  ทีทีเอ็ม เชียงใหม่
2555:  สมุทรสงคราม เอฟซี
2556:  เชียงใหม่ เอฟซี
2558:  การท่าเรือ เอฟซี
2558–2559:  สุโขทัย
2560:  ราชนาวี
2561–2562:  ศรีสะเกษ
2562–2564:  หนองบัว พิชญ
2564–2565:  ตราด
2565–2566:  เชียงใหม่ ยูไนเต็ด
2566–:  ราชนาวี
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น
สมชาย ชวยบุญชุม เกิดวันที่ 17 กุมภาพันธ์ พ.ศ. 2497 ที่จังหวัดสมุทรสงคราม เป็นผู้ฝึกสอนชาวไทย ปัจจุบันเป็นหัวหน้าผู้ฝึกสอนของราชนาวี ในไทยลีก 3
สมชายเคยเป็นนักฟุตบอลของสโมสรการท่าเรือ และทีมชาติไทย โดยเล่นในตำแหน่งกองกลาง
เกียรติประวัติ > หัวหน้าผู้ฝึกสอน (โค้ช) > ระดับสโมสร

ไทยลีก 2
ชนะเลิศ (1): 2563–64
เกียรติประวัติ > หัวหน้าผู้ฝึกสอน (โค้ช) > ระดับทีมชาติ

ฟุตบอลอาเซียนชิงแชมป์เยาวชนอายุไม่เกิน 19 ปี
ชนะเลิศ (1): 2011
สุรินทร์ เทพกาญจนา

| สุรินทร์ เทพกาญจนาป> ช. |
| --- | --- |

รัฐมนตรีว่าการกระทรวงอุตสาหกรรม
ดำรงตำแหน่ง 17 มีนาคม พ.ศ. 2518 – 20 เมษายน พ.ศ. 2519
นายกรัฐมนตรี: หม่อมราชวงศ์คึกฤทธิ์ ปราโมช
ก่อนหน้า: นิธิพัฒน์ ชาลีจันทร์
ถัดไป: พลตรี ชาติชาย ชุณหะวัณ
 
ข้อมูลส่วนบุคคล
เกิด: 5 ตุลาคม พ.ศ. 2465 อำเภอเมืองสมุทรสาคร จังหวัดสมุทรสาคร ประเทศสยาม
เสียชีวิต: 5 ธันวาคม พ.ศ. 2541 (76 ปี)
พรรคการเมือง: สหประชาไทย (2512–2514) ธรรมสังคม (2518–2519)
คู่สมรส: วรารัตน์ เทพกาญจนา
บุตร: เกศินี เดชอมรธัญ พงศ์เทพ เทพกาญจนา

สุรินทร์ เทพกาญจนา (5 ตุลาคม พ.ศ. 2465 – 5 ธันวาคม พ.ศ. 2541) อดีตรัฐมนตรีว่าการกระทรวงอุตสาหกรรม ในรัฐบาลหม่อมราชวงศ์คึกฤทธิ์ ปราโมช อดีตสมาชิกสภาผู้แทนราษฎรจังหวัดสมุทรสาคร 2 สมัย และอดีตนายกเทศมนตรีเมืองสมุทรสาคร